Cirkus Melbollis' farvestrålende hverdag: februar 2014\nSkrevet af S. kl. torsdag, februar 27, 2014 2 kommentarer:\nJeg har en rigtig god dag idag. Solskin gør godt. Meget endda. Jeg er vild med den blå himmel - varmen som den tidlige forårssol giver.\nFor første gang i meget lang tid har jeg været i provinsen igen og undervise. Det gik også godt. Ingen hjertebanken (bliv væk nemesis din lede kælling) indtil nu. Jeg har arbejdet lidt i toget og ellers bare siddet og hørt musik, kigget ud af vinduet og ikke gjort så meget andet - mediteret både på turen ud og hjem, og drukket kaffe både på turen ud og hjem. Og snakket med min svigerinde der lige ville høre hvordan det gik - tak søde!! Hun sagde mange kloge ting :)\nJeg glæder mig til at hente børn lige om lidt, jeg glæder mig til manden kommer hjem og så'n.\nIgår var ellers en mindre god dag. Masser af hjertebanken, men det kunne kureres med en rask løbetur (inkl ond nedstirren af et styk grim fortorvsflise der fik mig til at falde den anden aften) og resten af dagen blev faktisk god.\nBortset fra at Tiller's astmatisk bronkitis er dukket op igen. Ikke godt! Stakkels lille mus. Så jeg sad med en hostende lille prut på skødet i går aftes. Og idag har vi så startet den behandling op igen. Sådan er det...\nMen det der faktisk er det mest mystiske ved hele 'den her omlægning af mig selv' er hvor meget det svinger med mit indre. En dag kan starte elendigt og slutte fantastisk. Så kan der komme en række rigtig gode dage og bum lige pludselig kommer der igen en stak elendige dage! Det er svært at acceptere og svært at huske - altså at det er en proces at komme væk fra hjertebanken og alt det der... for når jeg har de gode dage (som jeg havde op til vores ferie i sidste uge) så gør det det ekstra svært når man så møder symptomernes klamme hånd, bare - b.a.r.e. - fordi jeg havde børnene hjemme i tre dage - i får den lige igen - tre dage!! Men så er det så dejligt at jeg hurtigt er på rette vej igen og nyder solen og nyder at jeg skal hente mine børn og nyder at jeg har haft masser af mig selv tid både på turen ud og hjem idag :)\nRigtig god solskinsdag til jer\nSkrevet af S. kl. tirsdag, februar 25, 2014 Ingen kommentarer:\nTiller, Tuller og jeg havde en dejlig aftale i går.\nVi skulle mødes med 4 andre kvinder og deres tvillinger - vi manglede dog én - for normalt er vi 6 kvinder og 12 børn, nu var vi 'kun' 5 kvinder og 10 børn, der alle er 'næsten' tre. Tiller og Tuller er de ældste i den gruppe - de bliver tre i april, det samme gør søde A's meget tveæggede piger, to hold tvillinger bliver tre i maj, mens de 'yngste' først bliver tre i hhv. juli og august.\nKvinderne er en del af mit tvillinge-apa-hold, som jeg her i august har tre års jubilæum med. Jeg husker holdet som virkelig hyggeligt. Vi fik snakket en del om de udfordringer vi nu har med to spædbørn, og for nogle af os to spædbørn og storesøskende. Timerne indeholdt også altid lidt gymnasitk, og enorme mængder mad. Sad man lige og ammede eller gav flaske mens vi spiste - var der altid nogle der sørgede for én og man fik serveret lidt brød, frugt og kage. Havde man to børn der græd, var der altid ekstra hænder til at hjælpe, nusse eller vugge. Det var virkelig dejligt at mødes med kvinder 'i samme båd som en selv'.\nVi har fortsat med at ses - både med og uden børn. Vi ses til frokost ca. 3-4 gange om året, hvor vi ordner verdenssituationen, hører hvordan det går hjemme, på job, med børnene, med huset, og.så.videre. Og hver gang går jeg derfra med mere og fornyet energi. Der er forståelse for ens til tider lidt kaotiske liv, der er forståelse for udfordringerne med børnene, og altid gode tips at hente om dette eller hint der relaterer sig til tvillinger. Det er fantastisk. Intet mindre. I går mødtes vi så til brunch og leg. Og for første gang kunne vi alle fem sidde rundt om bordet, drikke kaffe og snakke - mens børnene legede (og de legede længe: meget nyt legetøj, og virkelig plads og lys i huset i Vanløse hvor vi mødtes igår). Vi startede med at sidde om bordet alle damer og alle børn - fik lækker mad - sammenskudsgilde holder!! Nårgh men vi fik spist børnene af, og kunne så fortsætte snakken, og høre om hvordan det gik - hjemme, på job, og med børnene. Dejligt!! Så manden hentede en gennem glad, og virkelig tilfreds mor og kone, og to virkelig trætte børn :)\nHer er de to trutter så - søndagstrætte efter legedate. I hver deres badekar med ryglæn og en bog hver. Så meget sjov kan man få ud af et gammelt liggeunderlag :)\nJeg håber din søndag gav dig lige så meget energi - som her in da house.\nSkrevet af S. kl. mandag, februar 24, 2014 Ingen kommentarer:\nEtiketter: hygge, projekt oplad dig selv, tvillinger, tvillingesnak\nMotion betyder rigtig meget for mig, det har det gjort så længe jeg kan huske, men gør det i særdeleshed lige nu, hvor jeg bruger motion til mental opladning. Så jeg får løbet en del kilometer og svømmet en del i de her dage.\nI går aftes efter en lang dag med børnene alene, smuttede jeg derfor afsted til en tur i de aftenmørke gader. Det gik rigtig godt, Mads og Monopolet i ørerne de første kilometer, men så valgte jeg at tage musikken ud af ørene, for det giver lidt noget andet at løbe uden musik og bare alene med tankerne. En anden rigtig god ting ved alle de ture jeg løber er at der efterhånden er kommet rigtig god fart i benene - jeg elsker den fornemmelse af benene bare løber helt af sig selv. Lige inden jeg var hjemme igår faldt jeg så, jeg snublede over en eller anden fuldstændig latterlig flise, eller hvad det nu var (jeg så faktiske ikke hvad det var, jeg gik ikke tilbage for at inspicere gerningsstedet...) og lå lang som jeg var på fortovet. Sjiit manner det gik stærkt (ikke liberiet men faldet) Bum der lå jeg. Forslået men heldigvis uden skader der krævede mere end et ordentligt plaster: på begge knæ, begge hænder og på den ene side af hånden. Mit ene knæ er hævet og blir nok både grønt og gult med tiden. Nu er det bare blåt. Jeg løb hjem, og fik ikke meget trøst af manden, men så er det jo heldigt vores tre piger alle er i besiddelse af et stort Florence nightingale gen - selvom Storemusen tørt mente du diger altså meget av idag mor... No shit Sherlock - jeg er også rimelig øm alle mulige steder :-/\nDagen idag er - på trods af sår og sager - gået rigtig fint. Pigerne har leget super det meste af dagen. Jeg har drukket en skøn skøn kop kaffe i eftermiddags i fred og ro (mens Tiller og tuller legede på værelset og Storemusen så Ramasjang) og hygget mig med dem alle sammen .... Det har været en god fredag en god måde at starte weeeknden på - hvor jeg iøvrigt skal mødes med mine gamle Apa veninder og alle deres dejlige børn: fem kvinder ti børn - søndag er der dømt tvillingetræf. Jeg glæder mig :)\nSkrevet af S. kl. fredag, februar 21, 2014 Ingen kommentarer:\nEtiketter: projekt oplad dig selv, tanker, weekend\nJeg holder ferie med mine tre trutter i de her dage - mandag og tirsdag holdt jeg fri alene, for at lade op og slappe af. Onsdag, torsdag og fredag (idag, jo) holder jeg fri med pigerne. Og lad mig sige det med det samme. Det har været nogle fine (men meget hårde) dage. Primært fordi de tre lige nu er i en periode, hvor de ikke leger rigtig godt sammen.\nStoremusen er et sted i sin leg, hvor hun laver regler: Og så er du moren og så er jeg baby'en, og så sagde du..., og gjorde du sådan... og det er meget vigtigt for hende, at reglerne bliver fulgt. For sådan er det når hun leger sammen med vennerne over i børneren. Og sådan skal det jo også være. Problemet er så bare når hun leger sammen med sine (til tider ret så trodsige) to små søskende. Én af dem kan hun godt 'styre' og fortælle hvilke ting 'og I gemte den her' og 'nu havde i spist halvdelen af den [slikkepind], ej Tiller, spyt den ud igen - det er kun noget babyer gør'. Men når der så er to hun skal 'styre' går det ikke altid som hun ville. Så det er så her jeg skal ind og mægle - og fortælle Storemusen det måske ikke er død-pine-nødvendigt, at Tiller eller Tuller ikke holder hende i hånden, eller får netop den lyserøde taske Storemusen har bestemt hun skulle have - så vi lærer om kompromis'er lige for tiden herhjemme. Tiller og Tuller leger med langt hen ad vejen, men de leger faktisk bedst sammen. De kan lege i halve og hele timer uden at vi hører dem [ikke på den hov der er mistænksomt stille måden] men mere på den måde, at de ikke kommer ind og har behov for os. OG det er dejligt :) Så jeg har til tider skulle mægle rigtig meget. Det har hjulpet at tage dem ud i vejret, men vejret har bare ikke været til at være ude. Det har været vådt! Men varmt. Så tit har vi ventet på det er stoppet med at regne, og så er vi gået ud en times tid. For når det er varmt, betyder det samtidig vi kan være ude i lidt længere tid uden at fryse...\nTre børn, og det arbejde der på trods af de her rigtig mange gode lege er - bliver sat meget i perspektiv for tiden, hvor jeg netop ikke har voldsomt meget energi og overskud. Jeg har lært af de her dage - at det virkelig er en proces med at lade op, og jeg fuldstændig overvurderede mine kræfter da jeg besluttede mig for at holde alle tre hjemme på en gang. Jeg har fået præcis de samme symptomer som da jeg var ultra-presset på arbejde, og det er jeg faktisk blevet rigtig ked af. Det gør mig ked af det, at jeg (faktisk) har så lidt overskud. Det gør mig ked af det, at jeg har det sådan, for det stemmer overhovedet ikke overens med det billede jeg har af mig selv. Jeg er ikke en der får hjertebanken af mine børn. Men det får jeg. SÅ! Nu er det ude jeg har sagt det. Men jeg har lært, hvor alvorligt jeg skal tage det her. Hvor lang tid det tager at komme til hægterne igen, Det er ikke bare lige noget jeg kan hen over tre dage eller 14 dage. Det tager tid. Ligesom min søde læge faktisk sagde - så lidt har jeg da lært ;) Nu glæder jeg mig til det bliver weekend og manden også er hjemme, for det gør det unægteligt meget lettere. God fredag derude - og god weekend!\nEtiketter: ferie, hjemme hos os, hygge, projekt oplad dig selv\nDet med at få luft i ballonen sker ikke sådan lige fra den ene dag til den anden, eller det gør det - det føles ihvertfald sådan, men jeg kan mærke jeg har åbnet en dør - hvor, når jeg ser ind i rummet - at der er meget at arbejde med. Vaner der skal laves om, for de er uhensigtsmæssige for overskudsbalancen. Jeg er i gang med at bygge mig selv op igen - og som min læge sagde til mig idag - det har taget lang tid at komme derhen, hvor du er nu (altså at nedbryde dit overskud) - så det tager også lang tid at opbygge overskuddet igen. Du er igang, og det er rigtig godt.\nJeg kan mærke at der er ting der giver energi, og ting der tager energi. Det har jeg [også] kunnet før, men her i løbet af efteråret (for skal jeg være ærlig, har mit arbejdsraseri i efteråret nok gjort jeg her mistet følingen med mig selv en anelse - og det var her i efteråret, jeg nok havde de første symptomer på at mit overskud var for nedadgående...) Jeg havde svært ved at huske enkelte ord i undervisningen, fagudtryk, huske ting og aftaler og talte en anelse rodet en gang imellem. Jeg havde en kort lunte - nogle gange kortere end andre - men kunne hive mig selv op igen og væk fra den korte lunte... Ikke noget af det her - dårlige hukommelse og min kortere lunte tænkte jeg som stress. Jeg husker jeg på et tidspunkt sagde til manden jeg har aldrig arbejdet så meget som nu... og det skulle jeg måske have tænkt lidt mere over end bare at konstatere det? Det toppede så som I jo allerede ved med hjertebanken op til eksamensperioden. Det er heldigvis stoppet igen, men jeg øver mig også i at holde små pauser i min arbejdsdag. Det er let når jeg er hjemme, for der er masser af små ting jeg kan give mig til - det er lidt sværere når jeg er i provinsen - så der må jeg lige finde ud af hvad jeg kan gøre.\nNoget jeg er gået i gang med at lære mig selv er at sige nej. Ikke et råbe NEJ, men et fint nej, fordi jeg ikke kan, fordi jeg ikke har overskud, fordi jeg prioriterer anderledes, fordi jeg skal passe på mig selv. Og sige det højt, og øve mig i at sige det højt inden jeg er kommet til at sige ja, og jeg efterfølgende tænker det her gider jeg faktisk ikke, det her tager min energi i stedet for at give mig energi - Så jeg har et projekt 'næste eksamensperiode', hvor jeg har flere ting i kalenderen end jeg kan gabe over, så jeg skal sige fra. På en eller anden måde. Hvordan - det må jeg lige finde ud af. Det med at sige nej - det passer ikke lige nu, eller nej det kan jeg ikke - er svært, for jeg er impulsiv, og ofte tænker (højt) og straks får sagt: - ja det kunne da være hyggeligt, så ja, selvfølgelig! Problemet er så at jeg først bagefter tænker, hmmm har jeg overhovedet overskud til dette - nææh, egentlig ikke - pis' os' jeg burde have sagt nej. Så det er nok mit største projekt lige nu. Min søde læge bakker mig fuldstændig op, og roser mig for at jeg er god til at tage det her alvorligt, for det kan ende rigtig galt - i depression og rigtig stress (er det jeg så har haft forkert stress?? næppe, men jeg har virkelig svært ved at sige - hey, jeg er småbørnsmor til tre, ambitiøs, har svært ved at sige nej, og er derfor stresset... for sådan er jeg jo ikke... synes jeg selv...). Så lige nu er børnene i institution, jeg sidder på sofaen med computeren - en bog - og læser, drikker kaffe og kan ikke rigtig finde ud af hvad jeg skal give mig til... Ingenting - det er jo meningen - siger min indre stemme lige nu!! så jeg (forsøger at) blive siddende, og læse - for det er faktisk en rigtig god bog - og jeg er ved at lade op til tre dages ferie med de skønneste piger hvor vi bare skal lege, slappe af og nyde hinanden (og køre tog - for det vil pigerne gerne).\nMin udsigt lige nu: Computer (som jeg straks slukker) min bog, og Storemusens Barbapapa kop, som jeg venligst må låne for der kan være masser af kaffe i!!\nSkrevet af S. kl. tirsdag, februar 18, 2014 2 kommentarer:\nEtiketter: projekt oplad dig selv, tanker, velvære\nSkrevet af S. kl. fredag, februar 14, 2014 Ingen kommentarer:\nDer har været rigtig, rigtig stille på bloggen i den sidste uges tid. Jeg tror faktisk ikke at jeg nogensinde ikke har skrevet i over en uge. Der har altid været en eller anden historie, der har trængt sig på, og som jeg har haft lyst til at dele.\nMen den sidste uge har været lidt anderledes. Jeg har ikke haft nogle historier, som jeg synes skulle på bloggen - ordene blev ligesom væk. Jeg tror det hænger sammen med at mit fokus har været et andet sted. Det har været hos mig selv, og mit projekt som handlede om (og stadig handler om) at komme til hægterne igen. Og jeg synes jeg er ved at være der igen. Min hjertebanken er syv-ni-tretten forsvundet her de sidste dage... Altså sidste gang jeg havde det var i søndags, da vi havde besøg af mine forældre. Der er sket en masse mentalt - jeg har haft mere overskud, er gladere igen, og heldigvis er jeg kommet væk fra at være 'sure mor' men er 'glade mor' igen. Jeg har mediteret regelmæssigt, og bare holdt fri. Jeg har været rigtig opmærksom på at holde masser af pauser i løbet af arbejdsdagen, og det har givet mig luft igen - tror jeg. Jeg holder fast i at jeg i næste uge (og til dels også idag) har fri uden børnene - nogle dage - men vi holder holder vinterferie sammen onsdag, torsdag og fredag, uden far, der gemmer sine sidste feriedage til påskeferien.\nJeg ved stadig ikke hvad årsagen har været til det her... Jeg finder måske aldrig ud af det. Men jeg har lært at jeg skal være bedre til at sige fra på arbejde, og sige - når jeg kan se at arbejdsbyrden potentielt kan blive for stor (som den var i ugerne op til eksamen)... Så jeg har sagt 'til' da jeg så, alt det jeg skal i to uger i juni som er den næste eksamensperiode. Det er ikke top optimalt!! Slet ikke fordi jeg ved vi også 'lige' har både min bedstemors 80 års fødselsdag, mine forældres sølvbryllup og min mors 60 års fødselsdag i løbet af fire uger! Dejligt, der er fest - men mindre dejligt alt klumper sig sammen... Phu jeg bliver helt svedt ved tanken!!\nSå har jeg lige et par småprojekter i løbet af idag - og når jeg henter pigerne senere idag, så kommer pigernes yndlingsopa, han bliver weekenden over - Det bliver hyggeligt - vi skal ikke noget - andet end at manden søndag skal ud og prøvekøre endnu en bilos, som virkelig er top-fin (ihvertfald på billedet) og vi håber den os' ser så fin ud 'for real'. Så weekend - og ferie - bare kom an, jeg er klar - og glæder mig! Virkelig - meget!\nEtiketter: familieliv, fredag, hjemme hos os, projekt oplad dig selv, tanker\nJa, igår fejrede vi Storemusens 5 års fødselsdag. Det var en fest - og en helt igennem dejlig dag. Spørger man Storemusen hvad det bedste var svarer hun - det hele. Så dagen har været en succes. Spørger man Tiller svarer hun med tårer i øjnene 'Min bødedag hennnnn?' hvorefter Storemusen tålmodigt forklarer: Du har fødselsdag senere, sammen med Tuller og Uropi, der også har fødselsdag på din fødselsdag. Du er den næste der har fødselsdag. Det er heller ikke nemt at forstå for en næsten-tre-årig, at man ikke nødvendigvis har fødselsdag lige her og nu, og man heller ikke må pakke gaver op (men gerne hjælpe lidt), og man så skal i vuggeren mens Storemusen må blive hjemme.\nMine tre trutter - bemærk Tillers meget 'tilfældige pillefinger' på den lille pakke, som hun SÅ gerne ville pakke ud for Storemusen - 'Min bødedag hennnn?'\nFor Storemusen og jeg holdt fri igår, hun fik nemlig mellemgruppen fra børneren på besøg. Mellemgruppen er 6 børn... Det er dejligt overskueligt, i stedet for at få hele børnehavegruppen på knap 20 børn hjem... Storegruppen og Lillegruppen blev i børneren, for at fejre søde L's fødselsdag - der har fødselsdag samme dag som Storemusen, men blot bliver 6 år!\nVi havde en fest. Mellemgruppen kom kl. 10 - legede en time, spiste lækre pizzasnegle, pølsehorn, frugt og grønt, drak rød saftevand med sugerør, sang en skøn fødselsdagssang, råbte fire stille og et højt hurra for Storemusen, gav en gave (flotte fine tegninger fra hele stuen) og legede lidt mere - også med Storemusens 'Lego Fjænds' og gik igen lidt i ½1, og fik en slikpose med figenstang, ostehaps og rosiner med hjem. Det var så hyggeligt, og alle hyggede sig!!\nSmukke Storemus - nu 5 år, med sit nye Lego Fjænds hus - hvor vi lige mangler og bygge forhaven...\nResten af eftermiddagen uden Tiller og Tuller blev brugt til at samle det nye 'Lego Fjænds' hus, og lege lidt med det - hvorefter vi kørte over for at hente Tiller og tuller i børneren. Vi hentede to meget trætte børn, kom hjem - spiste frugt og rosiner til eftermiddagsmad, og risengrød til aftensmad. Risengrøden havde Storemusen nemlig ønsket sig, for her hjemme må man gerne ønske aftensmad når man har fødselsdag. Så igår fik vi helt undtagelsesvis varm aftensmad i løbet af ugen. :)\nDet er helt vildt at tænke på, at det er fem år siden - den lille mus kom ud til os (efter en virkelig lang sej kamp..., som du kan læse om her). Fem år sammen med verdens sødeste, og dejligste Storemus - der forstår så meget, som vil meget - og som har udviklet sig helt utrolig meget det sidste års tid - fra en genert pige til en smilende, åben pige! Der må man gerne være stolt, sys jeg.\nSkrevet af S. kl. torsdag, februar 06, 2014 8 kommentarer:\nEtiketter: fødselsdag, her i huset, omsorgsdag, storemusen\nSkrevet af S. kl. tirsdag, februar 04, 2014 Ingen kommentarer:


Microsoft udlover 680.000 kroner til alle, der påviser alvorlige fejl i Windows | Version2\nMicrosoft udlover 680.000 kroner til alle, der påviser alvorlige fejl i Windows\nWindows har netop fordoblet dusøren for indrapportering af sikkerhedsfejl. Det sker i forlængelse af lanceringen af Windows 10.\nMads Lorenzen@MadsLorenzorro Tirsdag, 11. august 2015 - 15:59 1\nDet skal ifølge Windows være lige så lukrativt at beskytte et it-system som at angribe det.\n»Til alle Microsofts venner, hackere og forskere: Vil du hjælpe med at beskytte vores kunder og forbedre et af vores mest populære produkter? Og tjene penge på det? Giv dig til kende…«\nSådan skriver Microsoft indledningsvis i deres dusørprogram, som har kørt officielt i to år. Programmet er nu blevet udvidet, så det både gælder generelle sikkerhedstrusler i Windows samt visse apps og sikkerhedstrusler mod det seneste styresystem, Windows 10.\nYdermere udloves der fortsat dusører på 30.000 USD (170.000 kr.) for afsløringer af autentikationsfejl i Microsoft Account-systemet (MSA) og Azure Active Directory (AAD). Denne dusør halveres dog d. 5 oktober, hvor de fleste og mest alvorlige fejl forventes at være rettet.\nKristian Erik Munk Torsdag, 13. august 2015 - 19:19\nDer mangler i titel "Op til 100.000 Dollars" 671.810 dkr. Der er hvis der læses direkte på Microsoft bounty site. Op til 100.000 dollars i bounty. Kommer an på hvilken bounty program du finder sikkerheds fejl til. Og hvilken valutakurs, der veksles til. Og hvor graverende fejlen er. Læs gerne mere på deres faq under getting started. Der er også alders og andre krav. https://technet.microsoft.com/da-dk/security/dn425055#


Du er her: Hjem \_ UDSALG \_ MamaVIKLE + DVD'en Tummy2Tummy.\n1 stk. Tummy2Tummy DVD med bærestillinger. -\nTummy2Tummy - den store slynge dvd, der giver dig 2½ timers vejledning i at binde og bruge slynger og en MamaVIKLE, der er en af de tyndeste og mest luftige vikler. Den er vævet af det helt specielle åndbare og see through stof, der kun findes hos Mama's LIFE. En vikle, der er fantastisk god at bære dit barn med, i længere tid ad gangen, da den hviler på begge skuldre. Vikler egner sig både til de helt små og de lidt større børn.\nMamaVIKLEN er en fastvævet vikle. Den beskrives bedst som et stort rektangulært tørklæde, der vikles om dig efter nogle særlige anvisninger.\nDen faste vævning betyder at slyngen ikke bliver længere i brug og at tungere børn ikke "gynger" op og ned. MamaVIKLEN har et diagonalt stræk, som gør at viklen "smyger" sig om kroppen på baby, når viklen bindes.\nMamaVIKLEN er fremstillet i en komposition der forener bomuldens bløde og naturlige egenskaber med polyesterfibrens styrke.\nDu får en supertynd og utrolig slidstærk vikle, der ovenikøbet tåler maskinvask ved 60 grader.\nMamaVIKLE fordeler vægten på hele din ryg. Du kan bruge en MamaVIKLE til det helt spæde barn og helt op til 2-3 års alderen.\nDer findes mange forskellige bærestillinger, så der er mulighed for at variere.\nMamaVIKLEN er med sine 5 mtr. længde og 60 cm bredde egnet til rigtig mange bærestillinger og kan anvendes af alle størrelser.\nHvorfor vælge en vikle?\nMed en vikle er du i besiddelse af den mest alisdige baby slynge der findes.\nVikler kan anvendes i hele babyperioden. Helt fra starten og til barnet er 2-3 år.\nDu kan variere bærestillingerne og bære dit barn på mindst 8 forskellige måder. Viklen er ergonomisk for både dig og din baby. Når skrå slynger begynder at føles tunge, at bære dit barn i - så er vikler perfekte, da barnets vægt fordeles på begge skuldre og hele ryggen.\nNår du vælger at bære dit barn på ryggen, giver vikler en god og sikker bærekomfort.\nBrug lidt tid til at øve dig, så du kan binde din vikle i mange forskellige stillinger og din vikle vil blive en rigtig god investering.\nMamaVIKLE på forsiden af HendesVerden okt. 05\nDet lette stof gør det muligt at binde en lille diskret knude.\nFalder barnet i søvn, er der støtte til hovedet selv i en siddende stilling.\nNår viklen ikke er i brug, kan man bruge den som en herlig sanse gynge.\nmamaViklen er afprøvet som sansegynge med en vægt på over 150 kg!\n(Husk at dette aldrig må foregå uden en voksens fulde opsyn - da et lille barn let kan komme til skade ved at falde ud, gynge ind i noget eller blive kvalt.)


Alle restauranter i Barcelona Restauranter i nærheden af SantaGula\npizzeriaer til familier i Barrio Gòtico (Barri Gòtic)\nAlle aktiviteter i Barcelona Aktiviteter i nærheden af SantaGula\nEuropa›Spanien›Catalonien›Province of Barcelona›Barcelona›Restauranter i Barcelona› SantaGula\n623 anmeldelser Nr. 125 af 7.438 Restauranter i Barcelona Udmærkelsescertifikatet $$$\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning Plaza Narcis Oller, 3, 08006 Barcelona, Spanien +34 931 85 76 49\nBook et bord Opdater Søg efter tilgængelige tidspunkter for denne restaurant SantaGula er ikke tilgængelig på det anmodede tidspunkt. Vælg et andet tidspunkt, eller søg efter restauranter med kapacitet.\n623 anmeldelser fra TripAdvisors fællesskab Dagens restauranttilbud AdagioTapasOp til 50 % i rabat Se alle tilbud Book lignende restauranter\nBarcelona, Province of Barcelona 1.410 anmeldelser Reserver Minamo\nBarcelona, Province of Barcelona 985 anmeldelser Reserver 7 Portes\nBarcelona, Province of Barcelona 5.092 anmeldelser Reserver Restaurant Etapes\nBarcelona, Province of Barcelona 799 anmeldelser Reserver Mariscco\nBarcelona, Province of Barcelona 723 anmeldelser Reserver Mere Patagonia Beef & Wine\nBarcelona, Province of Barcelona 1.065 anmeldelser Reserver Gelonch Restaurant\nBarcelona, Province of Barcelona 302 anmeldelser Reserver 9 Reinas\nBarcelona, Province of Barcelona 683 anmeldelser Reserver Se alle tilgængelige restauranter\nRyd alle Begynd din anmeldelse af SantaGula Klik her for at vurdere\nOpdaterer listen... Rejsende, der kiggede på SantaGula, kiggede også på\nBarcelona, Province of Barcelona Antúnez\nBarcelona, Province of Barcelona Alle restauranter I Barcelona (8647)\nHar du været i SantaGula? Fortæl om dine oplevelser! Skriv en anmeldelse\nPlaza Narcis Oller, 3, 08006 Barcelona, Spanien Placering:\nHer er de spørgsmål, som tidligere besøgende har stillet, med svar fra repræsentanter fra SantaGula og andre besøgende\n2 spørgsmål Stil et spørgsmål Har du nogen spørgsmål? Få svar fra ansatte på SantaGula og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af SantaGula Bedst bedømte seværdigheder i nærheden 9 anmeldelser The Thinker bull\n8 anmeldelser Flirty Giraffe\n5 anmeldelser Can Serra\nGennemse alle seværdigheder Bedst bedømte restauranter i nærheden 172 anmeldelser Restaurant La Ferreria\n139 anmeldelser Antúnez\n82 anmeldelser Raffaelli Italian Restaurant


Byfotografering - Canon Danmark\nDe bedste tips til byfotografering\nSkab fantastiske bylandskaber og -scener – her er alle de råd, tips, teknikker og den inspiration, du har brug for.\nByer er magiske steder med masser af energi. Indbyggerne, bygningerne, floderne og forskellige gader tilbyder talrige fotomuligheder. Så grib dit kamera, og tag ud og udforsk en by i nærheden af dig. Vi har samlet nogle af de bedste tips, som kan hjælpe dig med at tage billeder, som du vil blive stolt over. Læs videre, og find ud af, hvordan du kan forbedre din komposition, håndtere fotografering i svindende lys og fortælle en bys historie.\nHvis du prøver byfotografering om natten, kan den elektroniske søger på et spejlløst kamera være uvurderlig – den viser dig præcis, hvordan dit billede eksponeres og opdateres, når du foretager justeringer. På et digitalt spejlreflekskamera kan skærmen på bagsiden hjælpe dig med at bedømme eksponeringsindstillingerne og give et klarere billede af scenen.\nLige før solopgang eller efter solnedgang er den "blå time" i tusmørke et godt tidspunkt at fotografere bylandskaber på. Lyskvaliteten har tendens til at være surrealistisk, og gaderne er ofte mindre travle. Med de fleste objektiver vil indstilling af en blænde på ca. f/11 til f/16 forvandle lyse lyspunkter til stjerneskud.\nMens ethvert Canon-kamera kan bruges til byfotografering, giver kameraer med udskiftelige objektiver den største alsidighed. Mindre er ofte også bedre, da en diskret tilgang kan hjælpe med at fange naturlige billeder af livet i byen, når folk går rundt og laver deres. Canons spejlløse EOS M-serie af kameraer som f.eks. EOS M50 Mark II er særligt kompakte og diskrete.\nMange fotografer foretrækker 35mm-objektiver med fast brændvidde pga. deres lille, lette profil og synsfelt, som, selvom de har vidvinkel nok til, at der kan puttes en masse ind i billedet, forbliver relativt fri for tøndeforvrængning sammenlignet med ultravidvinkelobjektiver. Det lille Canon EF-M 22mm f/2 STM "pandekage"-objektiv er helt ideelt med en "effektiv" brændvidde på 35,2mm i fullframe-ækvivalent. Canon EF-M 32mm f/1.4 STM giver i højere grad et standardperspektiv, og den hurtige blænde er fantastisk til at isolere objekter mod en sløret baggrund. Hvis du er på udkig efter alsidighed, er Canon EF-M 28mm f/3.5 Macro IS STM et vidvinkelobjektiv med indbyggede makrofunktioner. Det handler dog ikke kun om objektiver med fast brændvidde – det kompakte Canon EF-M 11-22mm f/4-5.6 IS STM er også meget alsidigt som vidvinkelzoomobjektiv.\nTil brugere af digitale spejlreflekskameraer har det lette Canon EOS 250D en Vari-Angle-skærm, der kan vippes og drejes, hvilket er ideelt til at fange usædvanlige og spændende perspektiver. Dette findes også i de fleste andre aktuelle Canon-kameraer, herunder det mere sofistikerede, men relativt kompakte Canon EOS 850D, der er bedre egnet til entusiastiske fotografer. Ideelle objektiver til byfotografering til digitale spejlreflekskameraer i APS-C-format omfatter det supertynde Canon EF-S 24mm f/2.8 STM "pandekage"-objektiv med fast brændvidde og det lille Canon EF-S 10-18mm f/4.5-5.6 IS STM-zoomobjektiv med ultravidvinkel – begge er fantastiske til at få selv de største bygninger med i billedet.\nCanon EF 35mm f/2 IS USM bevæger sig op til et digitalt fullframe-spejlreflekskamera som f.eks. Canon EOS 6D Mark II og er det bedste valg til håndholdt optagelse af bybilleder om natten. Dets optiske stabilisering med fire stop og den hurtige f/2-blænde lukker lys ind, når der er mest brug for det. Til spejlløse kameraer er Canons fullframe EOS RP og Canon RF 35mm F1.8 IS Macro STM et effektivt, men kompakt udstyr. Det imponerende ultravidvinkelobjektiv Canon RF 16mm F2.8 STM er en alsidig løsning til byfotografering, så du kan fange brede bybilleder samt nærbilleder af arkitektoniske detaljer takket være dets maksimale forstørrelsesgrad på 0,26x.\nDet behøver ikke bare være en dagsjagt at tage spektakulære billeder af byen. Mange byer bliver levende om natten med masser af fotomuligheder, fra projektørbelyste bygninger til travle veje, hvor du kan bruge lange eksponeringer til at skabe lysspor. Taget med et Canon EOS R6 med et Canon RF 15-35mm F2.8L IS USM-objektiv ved 28mm, 61 sek., f/16 og ISO400. © Lorenz Holder\nAlle byer er historiske og kulturelle smeltedigler med tusindvis af forskellige fortællinger. Mens du udforsker en by, kan du tænke over, hvilken historie du synes bedst om, og så gå i dybden med den. Spring de velkendte steder over, og prøv at finde et unikt narrativt fokuseringspunkt, som vil trække dit publikum ind i din fotoverden.\nFolk, der bevæger sig, varer, der transporteres, og trafik er det, der får byens puls til at slå. For at fange byen i bevægelse kan du prøve at udforske den til fods og stoppe op, når du når til et trafikeret eller travlt sted. Find derefter et interessant perspektiv, og tag et par billeder.\nMange byer får et nyt liv, når natten falder på. Prøv at fange bybilleder om natten på steder med meget lys, som for eksempel julemarkedet i Prag eller West End i London. Optagelse af lysspor kan også give gode resultater. Prøv f.eks. at finde et udsigtspunkt højt oppe, f.eks. en bro eller en tagterrasse, og optag gaden nedenfor.\nNogle af de mest iøjnefaldende bybilleder indeholder kontraster mellem gammelt og nyt, harmoni og kaos eller mellem en bys forskelligartede befolkningsgrupper. Prøv at fortolke dette emne på din egen måde. For eksempel ser du måske nogen meditere i en befolket park i Shanghai eller bemærker en historisk bygning i London, der skygges af et nyt højhus, eller oplever travlheden i New Yorks hipsterkvarter.\nDet er de små detaljer, der giver byen dens identitet. Ved at fange disse fascinerende træk, som man ofte ikke lige bemærker, kan du gøre dine fotos iøjnefaldende. Tænk på de victorianske gadelamper i London, art nouveau-stationsskiltene i Paris eller mønstrene i Lissabons helt særlige fortovsbelægning. Vær på udkig efter små og enestående detaljer i den næste by, du besøger, og overvej interessante måder at optage dem på.\n3. Bedste kamerafunktioner\nPrøv at undgå de almindelige turistbilleder fra byen – det betaler sig at være kreativ og lede efter usædvanlige perspektiver, der skaber interesse. Prøv at fotografere helt nedefra eller højt oppefra, så du kan optage over vægge og andre forhindringer eller over en menneskemængde. Skærmene, der kan vippes og drejes, på mange Canon-kameraer er perfekte til dette. Taget med et Canon EOS R6 med et Canon RF 28-70mm F2L USM-objektiv ved 70mm, 1/60 sek., f/2.8 og ISO1000. © Lorenz Holder\nForsøg ikke altid at se det større billede. Detaljebilleder kan fortælle en anderledes, men meget effektiv historie. Taget med et Canon EOS 5D Mark IV med et Canon EF 35mm f/1.4L II USM-objektiv ved 1/664 sek., f/1.4 og ISO400.\nByer er af natur travle steder, men der er tidspunkter, hvor tempoet falder, f.eks. sent om natten eller meget tidligt om morgenen. På dette tidspunkt af dagen skal du være en mester i at fotografere i svagt lys. Det betyder langsomme lukkertider, høje ISO-indstillinger og teknikker til at holde kameraet stille.\nDet første, du skal huske, når du tager fotos i svagt lys, er at undgå, at de fuldautomatiske indstillinger anvender flashen. Det kan du gøre ved hjælp af metoden Flash fra eller metoden Håndholdt nattescene. Med Flash fra-metoden bliver kameraet nødt til at bruge sine evner på en anden måde for at fange billeder uden flash. Det gør det ved at øge lysfølsomheden (ISO-hastigheden), hvilket reducerer lukkertiden og åbner objektivets blænde.\nMetoden Flash fra er også den, du skal vælge, hvis du tager billeder på byens museer og på steder, hvor flash ikke er tilladt, eller når flashen vil ødelægge stemningen.\nMange Canon-kameraer, f.eks. Canon EOS RP, har en Håndholdt nattescene-metode, som tager en hurtig serie på fire billeder og derefter kombinerer resultaterne i ét enkelt billede, der er optimeret til minimale kamerarystelser. Da mange byer har restriktioner vedrørende brug af stativer, kan Håndholdt nattescene være din vej til at få skarpe billeder i byen om natten.\nEt objektiv med fast brændvidde og stor blænde, f.eks. Canon RF 50mm F1.8 STM, er altid godt at have ved hånden, og det er perfekt til optagelser i svagt lys. Det er et lille, let og diskret objektiv, som giver en skarp billedkvalitet. Objektiver med faste brændvidder har et bredt udvalg af blændeindstillinger, som giver en fantastisk kontrol over dybdeskarpheden. For at få mest muligt ud af disse objektiver skal du bruge metoden Blændeprioritet (Av) og styre dybdeskarpheden eller bruge metoden Lukkerprioritet (Tv) til at kontrollere, hvordan bevægelser bliver optaget. En anden egenskab ved denne type objektiv er, at du er nødt til at flytte dig for at komme tættere på motivet i stedet for at zoome, hvilket betyder, at du ofte finder flere interessante vinkler at optage fra.\nPrøv at skifte til Monokrom-funktionen på dit kamera: Det er fantastisk til at fremhæve skygger, lys og tekstur, samtidig med at der opstår farverige distraktioner. Taget med et Canon EOS 5D Mark IV med et Canon EF 11-24mm f/4L USM-objektiv ved 11mm, 1/500 sec, f/8 og ISO100.\nByfotografering handler ikke kun om bygninger og vartegn, men også om de mennesker, der bor i byen. Taget med et Canon EOS 60D (nu efterfulgt af Canon EOS 90D) med et Canon EF-S 17-55mm f/2.8 IS USM-objektiv ved 49mm, 2,6 sek., f/16 og ISO100.\nFor at være klar til at optage hele tiden skal du være opmærksom på, hvordan lyset ændrer sig omkring dig, når du går gennem byen. Hvis det bliver mørkere, skal du øge ISO-hastigheden, sænke lukkertiden eller åbne blænden. Hvis det bliver lysere, skal du sænke ISO-hastigheden, øge lukkertiden eller lukke blændeåbningen. På denne måde er kameraindstillingen tæt på det ideelle, hvis du støder på en spektakulær scene, du vil forevige.\nDu kan bruge den monokrome Picture Style på kameraet til at skabe sort/hvid-billeder med kameraet alene. Da sort/hvid primært handler om skygge og lys, vil brugen af Monokrom hjælpe dig til at se samspillet mellem kontrasterne. LCD-skærmen viser billeder i sort/hvid, men hvis du optager i RAW-format, kan du vende tilbage til et farvebillede under efterbehandlingen på din computer.\nMed tid tilovers i byen kan du vælge at besøge et sted igen på forskellige tidspunkter af dagen for at fange de skiftende menneskemængder og lysforhold. Blot tre eller fire billeder taget med lige store intervaller i løbet af dagen kan give en fornemmelse af, hvordan byen forandrer sig.\nNår du optager motiver i bevægelse, f.eks. folk, der går hen over en bro eller en plads, er det bedre at holde kameraet stille og slå flashen fra, så der vælges længere lukkertider for at fremhæve motivets bevægelser. Når du forsøger at tage denne type billede, skal du se efter overflader og steder, hvor kameraet kan placeres eller holdes fast for maksimal stabilitet. Prøv at eksperimentere med metoden Lukkerprioritet (Tv). Når du har indstillet en lukkertid, afbalancerer kameraet automatisk ISO- og blændeværdien, så du kan udforske din kreativitet.\nHvis du har brug for yderligere hjælp og vejledning, mens du er på farten, er Canon Photo Companion-appen fyldt med personligt tilpasset indhold, udfordringer og inspiration, der tilbyder al den hjælp, du har brug for til at gøre dine byeventyr levende.\nSkrevet af Matthew Richards\nVerdens letteste digitale spejlreflekskamera med bevægelig skærm* med Canon DIGIC 8, 4K-film og Creative Assist.\nSe detaljer EOS 250D \nEt lille, let og intuitivt spejlløst fullframe-kamera, der er designet til rejser og fotografering i hverdagen.\nSe detaljer EOS RP \nSkab indhold af høj kvalitet til dit publikum, og tilføj dit eget kreative præg – uanset om det er fotos, videoer eller livestream\nSe detaljer EOS M50 Mark II \nEt kompakt og prismæssigt overkommeligt 16mm fullframe-objektiv til EOS R-serien, designet til vloggere og kreative content creators.\nSe detaljer Canon RF 16mm F2.8 STM \nEt lille "pandekage"-objektiv med en stor f/2-blænde, perfekt til portrætter og forhold med svagt lys.\nSe detaljer EF-M 22mm f/2 STM \nEt vidvinkelobjektiv med et naturligt perspektiv og billedstabilisator, som er perfekt til håndholdt fotografering\nSe detaljer EF 35mm f/2 IS USM \n11 tips til fotografering på storbyferien\nTips og tricks, som kan hjælpe dig med at fange storbyjunglens ånd.\nOpdag abstrakt gadefotografering\nLav fantastisk kunst fra hverdagen med disse enkle teknikker til surrealistiske billeder i byen.\nFOTOGRAFERING AF BEVÆGELSE\nSådan fotograferer du motiver i bevægelse\nFind ud af, hvordan du fanger bevægelse og giver dine billeder en fornemmelse af bevægelse.\nTips til gadefotografering\nFang magien i hverdagen med disse tips og teknikker fra gadefotografen Giuseppe Esposito-Rodrigues.


Henrik Ibsens skrifter: Brev til MAGDALENE THORESEN (31. mars 1868)\nMottaker: MAGDALENE THORESEN\nDatering: 31. mars 1868\nRom den 31te Marts 1868. –\nNogle faa Linjer beder jeg Dig tage venligt imod, saa udygtig en Brevskriver jeg end er. Jeg synes jeg kunde have en Uendelighed af Ting at sige, men skriftligt blir det aldrig till noget, gid det mundtligt maatte blive bedre; jeg baade tror og haaber det imidlertid, skjønt jeg godt forstaar at jeg egentlig først i Enrum med mine Tanker er mig selv. –\n Hvorledes det skal gaa an at leve udenfor Italien, og især, hvorledes det skal gaa an at leve i Kristiania, det forstaar jeg næsten ikke! Men det maa jo ske. Isolere sig føler jeg imidlertid at man maa deroppe (jeg ialfald), hvis jeg ikke vil gjøre mig hvertandet Menneske till Uven. Lad gaa med alt det Øvrige; men  Lefleriet for Svenskerne kan\njeg ikke døje. Svenskerne ere, ifølge deres Kulturgrund, vore Aandsfiender, og saa mener man at kunne flikke det fiendtlige sammen ved gjensidig Føjelighed eller sligt! Heldigt for  de Karle, der befatter sig med dette Væsen, er det at vor Presse staar paa et saadant Standpunkt, at intet skikkeligt Menneske kan tage fat deri uden først at trække Handsker paa, men med dem er det ubekvemt at polemisere. Og hvem vilde man faa med sig? Ingen. Man vilde staa alene. For mig er det ofte klart at ingen deroppe, af dem der har Aand og Følelse, har igrunden andet at gjøre end ligesom det anskudte Dyr at trække sig ind i Tykkningen, i Ensomheden og Stillheden for at dø. Det bedste der kunde times vort Land var en stor Nationalulykke. Kan man ikke staa den ud saa har man ingen Rett till at leve. Jeg har hernede  været Vidne till Oppoffrelser, som sætter mig istand till at anstille Sammenligninger, og vort Land gaar ikke med Ære ud derfra. – – –\nTillykke med  Opplæsningerne! At det vilde gaa godt, vidste jeg jo paa Forhaand. Forøvrigt hører vi intet hjemmefra.\nNorske Aviser har vi ikke hidtill faaet i dette Aar. Ogsaa betegnende! Medens  danske og svenske Redaktioner, af Hensyn till deres herværende Landsmænd, ikke alene skjænker os deres Blade gratis, men endog af egen Lomme  betaler Postportoen till Pavestatens Grænse, har Morgenbladets Ejer, Kongens Livlæge Dr: De Besche,  standset Bladets Forsendelse fordi Portoen ved Nytaarstid af den skandinaviske Forening ikke var erlagt forskudsvis! Der er noget fortærende harmeligt i mellem Fremmede at maatte skamme sig over sine Landsmænd.\nThomas er vel nu i Stokholm? Gid det maa gaa ham godt. Axel har Du vel snart den Glæde at se som flink Student. Hils dem allesammen og tag selv de hjerteligste Hilsener fra\n Summa Summarum af ovenstaaende Snakk er dette: Se at komme ud! Rejs! Gjør det enten det er muligt eller umuligt. Umuligt er forresten ingenting, som man  ubændigt vil!


Brugerregler for Visa Debit Business\nVersion 1.2 - Gældende fra 25. maj 2021\nDu kan få udleveret et Visa Debit-kort i tilknytningen til en konto i Lunar Bank.\nMed Visa Debit-kort kan du, som udgangspunkt kun hæve eller købe for det beløb, der står på din konto. Det er et debitkort med saldokontrol. Se i øvrigt pkt. 5.2\n2. Kortets anvendelsesmuligheder\nKortet kan anvendes som betalingskort og hævekort i Danmark og i udlandet. Du må ikke benytte kortet til ulovlige formål, herunder indkøb af varer eller tjenesteydelser, der er ulovlige i henhold til lokal lovgivning.\n2.1 Brug af kortet som hævekort i Danmark og udlandet\nVisa Debit kan bruges:\ntil udbetaling af kontanter fra pengeautomater, som modtager Visa. Det maksimale beløb, der kan udbetales pr. døgn, fremgår af prislisten, som findes i Lunar appen eller på www.lunar.app.\ntil udbetaling af kontanter ved kassen hos kontantudbetalingssteder, der er tilsluttet Visa. Kontantudbetalingsstedet kan fastsætte begrænsninger i udbetalingen.\n2.2 Brug af kortet som betalingskort i Danmark og udlandet\nDu kan bruge Visa Debit til betaling af varer og tjenesteydelser hos forretninger, herunder internetforretninger, der tager imod Visa.\nDu kan anvende den kontaktløse funktion på kortet, se afsnit 5.8.\nVisa Debit på mobil kan kun anvendes i fysisk handel hos betalingsmodtagere, der tager imod kontaktløse kort. Det vil fremgå af skiltning i forretningen eller på hjemmesiden, hvorvidt en forretning tager imod Visa. Forretninger, der tager imod Visa Debit, vil skilte med Visa logo.\nDen enkelte forretning kan have regler for begrænsning i anvendelsen. Lunar Bank og Nets påtager sig intet ansvar for, at betalingsmodtager nægter at acceptere kortet som betalingsmiddel. Hvis du har et tilgodehavende i en forretning, vil forretningen via dit kort kunne indsætte pengene på din konto.\n2.3 Maksimumbeløb for Visa Debit\nDer er fastsat et maksimumbeløb pr. dag for brug af Visa Debit til betalinger og kontanthævninger. Maksimumbeløbene fremgår af prislisten, som findes i Lunar appen, på www.lunar.app eller kan rekvireres ved forespørgsel. Individuelle beløbsgrænser kan forekomme i visse tilfælde.\n2.4 Træk af beløb på din konto\nStraks efter at Lunar bank har modtaget besked om transaktioner, reserveres beløbet på kontoen. Du kan således ikke længere disponere over det reserverede beløb. Lunar vil normalt frigive reservationen efter 7 dage, uanset at betalingsmodtager ikke har hævet beløbet endnu, fx fordi den bestilte vare ikke er afsendt. Dette sker for at sikre, at transaktioner, der ikke gennemføres, ikke reserveres i en urimelig lang periode.\nBeløbet hæves på kontoen, når betalingsmodtager anmoder om det. Bemærk, at hæves beløbet senere end 7 dage efter transaktionen er sket, skal du sikre, at der er tilstrækkelige midler på kontoen.\nSom udgangspunkt vil køb og hævninger blive trukket på din konto samme dag, som du foretager et køb eller en hævning. Tidspunktet for trækket på kontoen vil dog afhænge af, hvornår Lunar Bank modtager transaktionen.\nLunar Bank har ikke mulighed for at fjerne et reserveret beløb, da det udelukkende er et indeværende mellem forretningen og kunden, ud over situationen beskrevet ovenfor.\nDu må kun hæve penge eller købe for det beløb, der står på kontoen, medmindre du har aftalt andet med Lunar Bank. Beløbet kan være reserveret som nævnt ovenfor. Ved betaling eller hævning i udenlandsk valuta omregnes beløbet til danske kroner, jf. prislisten, som findes i Lunar appen eller på www.lunar.app.\n2.6 Tidsmæssig begrænsning\nDit Visa Debit kan anvendes hele døgnet, bortset fra enkelte tidspunkter hvor systemet opdateres. Vi vil altid informere dig i god tid, hvis der er planlagt nedetid, hvor kortet ikke virker.\n3. Opbevaring af kort og PIN-kode, mv.\nKort og PIN-kode er personlig og må kun bruges af dig personligt. Kortet må ikke overdrages eller overlades til andre. Du skal opbevare kortet og din mobilenhed forsvarligt. Med jævne mellemrum skal du kontrollere, at kortet eller din mobilenhed ikke er mistet.\nKort og PIN-kode må kun bruges af dig personligt.\nEr du over 18 år, og ønsker du, at en anden person skal have fuldmagt til at hæve på din konto ved hjælp af et kort, skal personen have sit eget kort og sin egen PIN-kode. Personens brug af kortet sker efter samme regler, som gælder for dig selv. Fuldmagt og kort til en konto er kun muligt, såfremt Lunar tilbyder dette til den pågældende konto. Der kan gælde særlige vilkår for fuldmagter.\nØnsker du ikke længere, at personen skal kunne hæve på kontoen, skal fuldmagten tilbagekaldes skriftligt overfor Lunar Bank eller på en anden måde anvist af Lunar Bank. Det fysiske kort skal tilbageleveres eller destrueres, og Visa Debit på mobil skal slettes.\nDu vil ved bestilling af et nyt kort, skulle vælge din egen PIN-kode i appen. Du kan til enhver tid finde din PIN-kode i appen.\nDu bør lære PIN-koden udenad. Du må ikke oplyse din PIN-kode til andre eller på anden måde lade andre få kendskab til koden.\n3.4 Personlig sikkerhedsforanstaltning\nDer er personaliserede elementer som Lunar Bank har stillet til rådighed for at kortholder med henblik på at foretage autentifikation af kortholder. Dette kan kan f.eks. være pinkode, kodeord til internethandel, engangskode modtaget på sms, kode til wallet, fingeraftryk, ansigtsgenkendelse eller lign. Visa secure anses også som en personlig sikkerhedsforanstaltning.\nVerified by Visa er en ekstra beskyttelse mod misbrug af kortdata ved handel på internettet. Sikkerheden består i, at du ved køb på internettet – udover kortet – gøre brug af 3D Secure. 3D Secure skal kun anvendes ved køb i internetforretninger, der anvender Verified by Visa. Hvis du ikke er tilmeldt Verified by Visa, kan du ikke handle i den pågældende forretning.\nVi tilmelder automatisk dit kort i Verified by Visa. Du skal sikre dig, at dine kontaktoplysninger er korrekte, således du kan gøre brug af 3D Secure.\nHvis du ønsker at ændre/afmelde mobiltelefonnummeret, skal du ændre dine kontaktoplysninger i Lunar appen.\n4.3 Særlige forhold om kortet og den tilmeldte mobiltelefon\nDa din mobiltelefon bliver en del af sikkerheden ved internetkøb i forretninger, der benytter Verified by Visa, skal du sikre, at andre ikke har eller kan få uhindret adgang til både dit kort og din mobiltelefon. Du skal derfor snarest muligt ændre/afmelde mobiltelefonen til Verified by Visa, hvis du mister den mobiltelefon, du modtager engangskoder på. Hvis du samtidig mister kortet, skal du også spærre dette, se afsnit 9.\n5. Brug af kortet\nInden du godkender en betaling eller hævning, skal du altid sikre dig, at beløbet er korrekt på fx terminalen. Betalinger, som du har godkendt, kan ikke tilbagekaldes. Se dog afsnit 7 og 8 vedrørende muligheden for tilbageførsel af en betaling. Du kan bruge kortet på følgende måder:\nved brug af chip eller magnetstribe samt PIN-kode\nved brug af chip eller magnetstribe samt underskrift\nved brug af kortnummer, udløbsdato samt kontrolcifre (på internettet mv.)\nved brug af chip eller magnetstribe i selvbetjente automater uden PIN-kode\nved brug af den kontaktløse funktion\nved brug af Visa Debit på mobil\n5.1 Med PIN-kode\nNår du indtaster din PIN-kode, skal du sikre dig, at andre ikke kan aflure koden.\n5.2 Med underskrift\nSkriv aldrig under på en nota:\nhvis beløbet ikke er påført, eller\nhvis beløbet er forkert.\nHvis du giver forretningen lov til at trække ekstra penge på dit kort, fx drikkepenge, skal du sikre dig, at forretningen udleverer en kvittering på det fulde beløb.\nNår du benytter kortet til fx at leje bil eller check-in på et hotel, er det sædvanligt, at du bliver bedt om at underskrive en nota, der giver udlejningsselskabet eller hotellet mulighed for efterfølgende at trække yderligere beløb, til dækning af fx skader på lejet bil. Du skal være opmærksom på, at udlejningsselskabet eller hotellet herved får mulighed for efterfølgende at trække på din konto. Der er ikke saldokontrol på et eftertræk, hvorfor din konto i disse tilfælde kan gå i overtræk, se også afsnit 7.\n5.3 Køb på internettet m.m.\nNår du benytter kortet til køb via internet, skal du oplyse kortnummer, kortets udløbsdato og kontrolcifre. Hvis forretningen er tilmeldt Verified by Visa, skal du derudover gøre brug af 3D Secure i forbindelse med købet.\nNår du benytter kortet til køb ved post- og telefonordre, skal du oplyse kortnummer, kortets udløbsdato, kontrolcifre samt evt. navn og adresse. Ved postordrekøb skal du endvidere underskrive bestillingssedlen.\nDu må aldrig oplyse din PIN-kode i forbindelse med køb over internettet eller i forbindelse med post- eller telefonordrekøb. Du skal aldrig oplyse dit kontonummer, når du benytter kortet.\n5.4 Selvbetjente automater uden PIN-kode\nI nogle selvbetjente automater kan du anvende kortet uden at indtaste PIN-kode eller bruge underskrift. I disse automater vil du acceptere transaktionen, når du indfører dit kort i automaten, eller når du efterfølgende trykker godkend.\nDu bør altid i forbindelse med et køb eller en hævning sørge for at få en kvittering. Kvitteringen skal bl.a. vise dato, beløb og dele af dit kortnummer.\nDu skal sikre dig, at beløbet er i overensstemmelse med udbetalingen eller købet, og at korrekt dato er anført.\nDu bør gemme kvitteringen, til du har kontrolleret, at det korrekte beløb er trukket på din konto, jf. afsnit 5. Det kan forekomme, at du ved køb i selvbetjente automater ikke får nogen kvittering.\nNår du bruger dit kortnummer til betaling af en løbende ydelse fx i form af et abonnement, skal du sikre dig, at en eventuel opsigelse af abonnementet sker i overensstemmelse med de af forretningen fastsatte vilkår.\nNår du som kunde får udskiftet dit VISA kort, har forretningen/virksomheden mulighed for at opdatere dine kortoplysninger automatisk ved hjælp af Visa Account Updater. Det betyder, at du ikke selv nødvendigvis skal ind og registrere dit kort på ny i forretningen/virksomheden. Bemærk at dette kun er relevant i de tilfælde, hvor forretningen/virksomheden understøtter dette i et samarbejde med Visa, og du får udskiftet dit eksisterende kort.\n5.7 Spil, lotteri og andre forretninger\nNår du benytter kortet hos forretninger, der overvejende tilbyder spil og væddemål, herunder kasinoer, forhandlere af lotterisedler, væddeløbsbaner og lignende, kan der være en begrænsning i brug af kortet.\nBegrænsningen kan være følgende:\nen beløbsgrænse pr. dag eller\nat kortet ikke kan bruges til spil eller lotteri\nInformation om dette kan fås ved henvendelse til Lunar Bank. Er du under 18 år, må du ikke deltage i sådanne spil.\nLunar Bank gør opmærksom på, at visse forretninger og visse brancher kan være underlagt begrænsninger i brug af kortet.\n5.8 Køb med kontaktløs funktion\nDu kan bruge den kontaktløse funktion ved køb i butikker, der tilbyder den service. Du kan bruge kortet uden at sætte kortet ind i terminalen, indtaste din PIN-kode eller bruge underskrift eller du kan bruge Visa Debit på mobil. Du accepterer betalingen ved at holde kortet eller mobiltelefonen helt hen til en terminal (0-3 cm afstand), der har aktiveret den kontaktløse funktion. Den kontakløse funktion vises på terminalen ved dette symbol:\nDu bestemmer selv, om du ønsker at bruge den kontaktløse funktion på det fysiske kort, eller om du ønsker at bruge kortets chip/magnetstribe og PIN-kode.\n5.9 Forudgående registrering af kortdata\nDu har mulighed for at registrere dine kortdata hos den enkelte forretning eller hos en udbyder af en digital wallet, således at du fremover ikke behøver at indtaste dine kortdata, når du godkender transaktionen. Du skal følge anvisningerne fra forretningen eller walletudbyderen.\nDu kan også aftale med forretningen, at dine kortdata gemmes hos forretningen til brug for betaling af en løbende ydelse, fx i form af et abonnement. Forretningen vil selv trække de aftalte beløb og du skal således ikke godkende den enkelte betaling.\n5.10 Visa kort tilknyttet Apple Pay eller Google Pay\nHvis du har tilføjet dit VISA kort til Apple Pay eller Google Pay, er det vigtigt, at du tager alle sikkerhedshensyn for at beskytte din smartphone – helt på samme måde, som du ville beskytte dine kortoplysninger og kontanter. Du bør for eksempel undgå at efterlade din smartphone, der er forbundet med Apple Pay eller Google Pay, til andre personer. Vær desuden opmærksom på, at din personlige adgangskode og alle øvrige sikkerhedsoplysninger (herunder Touch ID og Face ID) også er helt fortrolige, hvorfor de ikke må deles med andre. Det er ligeledes vigtigt, at du helt undgår på at bruge andres personers Touch ID eller Face ID på din enhed/smartphone.\n6. Kontrol af posteringer på din konto\nDu har pligt til løbende at kontrollere posteringerne på din konto. Hvis du ved kontrollen opdager transaktioner, som ikke stemmer overens med dine kvitteringer, eller du ikke mener at have foretaget, skal du henvende dig til Lunar Bank snarest muligt. Du skal i den forbindelse være opmærksom på fristerne i afsnit 7 og 8.\nI forbindelse med den løbende kontrol af posteringer på din konto skal du være opmærksom på, at når du bruger kortet til køb over internettet eller ved brug af post- eller telefonordre, må forretningen som udgangspunkt først trække beløbet, når varen afsendes. Ved køb af fx flybilletter eller koncertbilletter trækker forretningen dog beløbet allerede ved booking af rejsen eller bestilling af koncertbilletten.\nLunar Bank vil underrette dig om mistanke om eller faktiske tilfælde af misbrug eller sikkerhedstrusler. Underretningen kan fx ske ved telefonisk henvendelse til dig, meddelelse i Lunar appen eller en anden sikker procedure.\n7. Hæftelse på virksomhedskort og misbrug af kortet\n7.1 Hvis du ikke kendte det endelige beløb ved godkendelse\nVirksomheden hæfter for alle transaktioner, hvor virksomhedskortet er brugt. Det gælder også alle medarbejderes fejlagtige brug eller misbrug af virksomhedskortet. Dog hæfter virksomheden ikke for tab, der opstår, efter kortet er spærret i app’en af medarbejderen eller virksomheden. Du hæfter heller ikke for tab, hvis du ikke har haft mulighed for at spærre dit kort på grund af forhold hos Lunar Bank.\n7.2 Køb på internettet, post- og telefonordre\nHvis du har brugt dit kort til køb af varer eller tjenesteydelser på en af følgende måder:\nkøb ved post- eller telefonordre\nkøb i selvbetjente automater uden PIN-kode kan du have ret til at få en betaling tilbageført, hvis:\nforretningen har trukket et højere beløb end aftalt,\nden bestilte vare/ydelse ikke er leveret\ndu, førend der er foretaget levering af varen eller tjenesteydelsen, udnytter en aftalt eller lovbestemt fortrydelsesret. Du skal først søge at løse problemet med forretningen, inden du henvender dig til Lunar Bank.\n7.3 Indsigelse ved betaling med Visa Debit\nNår du har betalt med Visa Debit, kan du i nogle situationer få tilbageført en betaling. Du kan få information herom på hjemmesiden www.nets.eu/kortholderindsigelser. Indsigelse skal dog altid være indgivet til Lunar senest 3 uger efter købet.\n8. Tilbageførsel af betalinger som du ikke har godkendt\nHvis du mener, der er gennemført en eller flere betalinger med dit kort, som du ikke har godkendt eller foretaget, skal du henvende dig til Lunar Bank snarest muligt efter, du er blevet opmærksom på den uautoriserede transaktion. Ved vurdering af, om du har henvendt dig rettidigt i Lunar Bank, vil der blive lagt vægt på din pligt til løbende at gennemgå posteringer på din konto, jf. afsnit 6. Under alle omstændigheder skal henvendelse til Lunar bank senest ske 3 uger efter, beløbet er trukket på din konto.\nLunar Bank vil herefter foretage en undersøgelse af din indsigelse.\nHvis din indsigelse viser sig at være uberettiget, kan Lunar Bank kræve gebyr og timepris for rekvirering af notakopi eller øvrige omkostninger forbundet med at undersøge sagen, jf. prislisten, som findes i Lunar appen eller på www.lunar.app.\n9. Din pligt til at spærre kortet\nDu skal kontakte Lunar Bank snarest muligt for at spærre dit kort, eller spærre det i Lunar appen, hvis:\ndu mister dit fysiske kort\ndu mister din mobilenhed med Visa Debit på mobil, eller\ndu opdager, at kortet er blevet misbrugt\ndu får mistanke om, at kortet er blevet kopieret, eller\ndu på anden måde får mistanke om, at kortet kan blive misbrugt.\nNår kortet er blevet spærret, vil du blive informeret med angivelse af årsag til og tidspunkt for spærringen, afhængig af om det er dig og Lunar Bank, som foranlediger spærringen. Spærring af dit fysiske kort medfører, at du heller ikke kan anvende dit Visa Debit på mobil.\nNår vi får besked om, at du har mistet din mobilenhed, bliver dit Visa Debit på mobil på denne enhed spærret. Det får umiddelbart ikke betydning for dit fysiske kort. Hvis et spærret kort findes igen, skal du kontakte Lunar Bank og aftale, hvordan du skal forholde dig.\n10. Lunar Banks rettigheder og ansvar\n10.1 Lunar Banks ret til at spærre kortet\nLunar Bank er berettiget til at spærre for brug af kortet, hvis:\nden konto, dit kort er knyttet til, er ophævet\nhvis ikke det har været muligt for Lunar Bank at gennemføre eller opdatere den nødvendige kundekendskabsprocedure i henhold til hvidvasklovgivningen, eller\ndu overtræder reglerne, herunder hvis kontoen, som kortet er knyttet til, kommer i overtræk kortet er blevet misbrugt eller formodes misbrugt af tredjemand.\nLunar Bank kan desuden forlange alle fysiske kort, der er udleveret til kontoen, leveret tilbage samt slette alle Visa Debit til mobil. Når Lunar Bank har spærret kortet, vil du blive informeret om dette med angivelse af årsag til og tidspunkt for spærringen.\n10.2 Udskiftning af kortet\nLunar Bank har til enhver tid ret til at udskifte det fysiske kort. Ombytning af dit fysiske kort kan betyde, at du skal hente et nyt Visa Debit på din mobil.\n10.3 Lunar Banks erstatningsansvar\nLunar Bank er erstatningsansvarlig, hvis de på grund af fejl eller forsømmelser opfylder aftalte forpligtelser for sent eller mangelfuldt.\nSelv på de områder, hvor der gælder et strengere ansvar, er Lunar Bank ikke ansvarlig for tab, som skyldes:\nnedbrud i/manglende adgang til IT systemer eller beskadigelser af data i disse systemer, der kan henføres til nedennævnte begivenheder, uanset om det er Lunar Bank eller en ekstern leverandør, der står for driften af systemerne\nsvigt i Lunar Banks strømforsyning eller telekommunikation, lovindgreb eller forvaltningsakter, naturkatastrofer, krig, oprør, borgerlige uroligheder, sabotage, terror eller hærværk (herunder computervirus og -hacking)\nstrejke, lockout, boykot eller blokade, uanset om konflikten er rettet mod eller iværksat af Lunar Bank eller deres organisation, og uanset konfliktens årsag. Det gælder også, når konflikten kun rammer dele af Lunar Bank\nandre omstændigheder, som er uden for Lunar Banks kontrol.\nLunar Banks ansvarsfrihed gælder ikke, hvis:\nLunar Bank burde have forudset det forhold, som er årsag til tabet, da aftalen blev indgået, eller burde have undgået eller overvundet årsagen til tabet\nlovgivningen under alle omstændigheder gør Lunar Bank ansvarlig for det forhold, som er årsag til tabet.\nDu kan ikke bruge kortet i Danmark, hvis Lunar Bank og/eller deres datacentre inddrages i en arbejdskonflikt. Ved en sådan konflikts begyndelse og ophør vil du hurtigst muligt blive orienteret herom blandt andet gennem annoncering i dagspressen.\nDu kan ikke forvente at kunne bruge kortet uden for Danmark, hvis et eller flere af Lunar Banks datacentre og/eller hvis en eller flere af Lunar Banks internationale samarbejdspartnere inddrages i en arbejdskonflikt. Ved arbejdskonflikter alene uden for Danmark vil kortet fortsat kunne bruges i Danmark.\n10.5 Fejl og mangler\nLunar Bank har intet ansvar for fejl og mangler m.v. ved de ydelser, forretningen leverer. Eventuelle klager over fejl og mangler ved de leverede ydelser skal rettes til forretningen.\n11. Udløb og ophør\nVisa Debit udstedes for 3 år. Kortet kan bruges til og med det udløbstidspunkt, der står på kortet, hvorefter kortet er ugyldigt.\nDu vil, før kortet udløber, få tilsendt et nyt kort.\nDit Visa Debit på mobil bliver ikke automatisk fornyet, det betyder, at du skal hente et nyt Visa Debit på din mobil, når du aktiverer et nyt fysisk kort.\nUdløbne, opsagte eller spærrede kort skal destrueres ved, at kortet klippes over, samt magnetstriben og chippen ødelægges. Du skal også slette dit Visa Debit på din mobil.\nLunar Bank kan med 14 dages varsel opsige aftalen.\nLunar Bank kan opsige aftalen uden varsel, hvis der er konstateret misbrug eller misligholdelse af aftalen. I følgende situationer er Lunar Bank berettiget til ophæve aftalen om kortet uden varsel:\nHvis kortholder udsættes for individuel retsforfølgning i form af udlæg eller arrest.\nHvis du kommer under rekonstruktion, konkurs eller indleder forhandling om gældssanering.\nHvis du afgår ved døden.\nHvis du tager på fast ophold uden for landets grænser.\nHvis du har givet urigtige oplysninger af betydning for kortets oprettelse.\nHvis du får spærret dit kort som følge af, at kortbestemmelserne overtrædes jf. punkt 10.1\nDu kan opsige aftalen med Lunar Bank med 1 måneds varsel.\n13. Ændring af reglerne\nÆndring af brugerregler samt prisliste, der er til ugunst for dig, kan ske med 14 dages varsel. Ændringer til gunst for dig kan ske uden varsel. Du vil modtage en besked om ændringer enten skriftligt eller elektronisk (via e- mail eller i Lunar appen). Du er selv forpligtet til at sikre, at du har adgang til Lunar appen og til at meddele eventuelle ændringer i din adresse og/eller e-mailadresse til Lunar Bank. Du bærer også selv ansvaret for, at du ikke modtager meddelelse om ændringer, hvis du ikke har meddelt e-mail og/eller adresseændring og/ eller ikke har adgang til Lunar appen.\n14. Nyt eksemplar af brugerreglerne\nHvis du mister brugerreglerne eller af anden grund har behov for et nyt eksemplar, kan du finde dem i Lunar appen eller på www.lunar.app.\n15.1 Lunar Banks gebyrer\nÅrlige, kvartalsvise eller månedlige kortgebyrer, gebyr for brug af kortet, eventuelt kontogebyr, eventuelt gebyr for kontoudskrift, eventuelt gebyr for udskiftning af kort samt for kopi af nota mv. fremgår af prislisten som findes i Lunar appen eller på www.lunar.app.\n15.2 Gebyr ved brug af kortet\nVed brug af kortet kan Lunar Bank og forretninger opkræve et gebyr. Internet forretninger eller udenlandske forretninger, som opkræver gebyr fra dig ved brug af kortet, skal gøre opmærksom herpå, inden betalingen sker.\n15.3 Omregningskurs ved brug i udlandet\nKøb og hævning i udlandet omregnes til danske kroner, jf. Prislisten i Lunar appen eller på www.lunar.app, og skal altid beregnes i danske kroner.\nVed omregning anvendes de i prislisten beskrevne metoder. Ændringer i måden hvorpå valutakursen omregnes, vil træde i kraft uden varsel.\nDer kan være sket ændringer i valutakursen fra det tidspunkt, hvor du har brugt dit kort, til beløbet trækkes på din konto. Ligeledes kan der i visse lande, fortrinsvis uden for Europa, være tale om flere officielle kurser, alt efter hvor kursen indhentes.\n15.4 Valutaveksling i forretning (Dynamic currency conversion)\nHvis du bruger kortet i udlandet, kan du blive tilbudt, at forretningen laver en valutaomregning, før betalingen gennemføres. Inden du godkender dette, skal forretningen oplyse hvilke gebyrer og hvilken kurs, forretningen anvender ved omregningen. Du skal være opmærksom på, at den af forretningen anvendte kurs kan være forskellig fra den anvendte kurs i Lunar, og Lunar har ingen indflydelse på den af forretningen anvendte omregningskurs.\n16. Vurdering af kortansøger\nKortet udstedes efter individuel vurdering.\n17. Behandling og videregivelse af personlige oplysninger og oplysninger om indkøb mv.\nVed accept af disse regler og brug af Visa Debit giver du samtidig samtykke til behandling af dine personoplysninger som beskrevet nedenfor.\nDu kan til enhver tid tilbagekalde dit samtykke, men du skal være opmærksom på, at du i så fald ikke kan bruge dit Visa Debit kort.\n17.1 Behandling og videregivelse af oplysninger om navn, adresse, tlf.nr., CPR-nr. og CVR-nr.\nDe oplysninger om navn, privatadresse, telefonnummer og CPR-nummer som afgives, bruger Lunar til oprettelse af kortet og i sin løbende administration. CPR-nummer vil desuden blive brugt af banken til at give lovpligtige oplysninger til offentlige myndigheder om indestående på konti, evt. rentetilskrivning, m.v.\n17.2 Behandling og videregivelse af øvrige oplysninger\nØvrige oplysninger, samt oplysninger indhentet fra bankoplysninger, oplysning fra kreditoplysningsbureauer m.m. bruger Lunar Bank som grundlag for vurdering ved udstedelse af kort, ved spærring af kort, samt til at sikre entydig identifikation af kortindehaver samt til nødvendig brug for gennemførelse af betalingstransaktioner.\n17.3 Forbrugsoplysninger mv.\nVed brug af kortet registreres kortets nummer, det samlede transaktionsbeløb, dato for brug af kortet, og hvor kortet har været benyttet. Betalingsmodtager videresender disse oplysninger til Lunar Bank via Nets.\nOplysningerne opbevares hos betalingsmodtager, Nets og hos Lunar Bank og anvendes i bogføringen, ved fakturering/kontoudtog (herunder adgang for kortindehaver til at se sit forbrug via Lunar appen) og eventuel senere fejlretning.\nOplysninger, der er nævnt ovenfor, videregives i øvrigt kun, hvor lovgivningen kræver det og/eller til brug for retssager om krav stiftet ved brug af kortet.\nVed tilmelding til Verified by Visa, bliver dit mobilnummer opbevaret hos Nets til brug for 3D Secure.\n17.4 Opbevaring af oplysninger\nPersonlige oplysninger, samt oplysninger om indkøb opbevares hos Lunar Bank og er fysisk tilstede hos deres datacentral.\nVed opsigelse af kundeforholdet opbevares oplysningerne, så længe, dette er nødvendigt til brug for evt. videregivelse af oplysninger til offentlige myndigheder.\n17.5 Indberetning til kreditoplysningsbureau\nHvis der er afsagt dom over kortholder/kontoholder for misligholdelse, eller første fogedretsmøde har været afholdt, kan kortholders/ kontoholders navn og adresse blive indberettet til Experian Information Solutions (tidligere RKI – Ribers Kreditinformation) og evt. andre kreditoplysningsbureauer.\nDu kan læse mere om vores behandling af dine personoplysninger i ”Privatlivspolitik og information om cookies” på www.lunar.app.\n18. Tilsyn, værneting og lovvalg\nLunar Bank er underlagt Finanstilsynets tilsyn og er optaget i Finanstilsynets register over virksomheder under tilsyn med FT.nr. 28002.\nSager mod Lunar Bank kan alene anlægges for Københavns Byret. Denne aftale er underlagt dansk ret, og der gøres opmærksom på, at Betalingslovens kapitel 5 og § 80, § 82, stk. 3, og §§ 97, 98, 100-102, 104, 111, 112, 117-119 og 125 ikke finder anvendelse med mindre andet fremgår af disse vilkår.\n19. Specielt for virksomhedskort til medarbejdere\nVed Visa Debit kort Erhverv, hæfter firmaet for alle krav som følge af udstedelse og anvendelse af kortet. Kortindehaver hæfter dog solidarisk med firmaet for ethvert betalingskrav som følge af udstedelse og anvendelse af kortet:\n– hvis Lunar godtgør, at kortindehaver på tidspunktet for kortets benyttelse vidste eller burde vide, at der var nærliggende fare for, at firmaet ikke ville være i stand til at betale for den eventuelt stiftede skyld til Lunar, – hvis kortindehaver er anmeldt eller registreret i Erhvervs- og Selskabsstyrelsen som medlem af bestyrelse eller direktion, eller hvis kortindehaver er indehaver/medindehaver af et personligt firma, herunder et interessentskab, – hvis kortet benyttes som hævekort til kontanter og/eller køb af rejsechecks, eller – hvis kortet benyttes til private formål, dvs. når den pågældende vare eller tjenesteydelse ikke kan antages at være erhvervet i firmaets interesse.\nFratræder en medarbejder med firmakort sin stilling i virksomheden, skal virksomheden inddrage det fysiske kort og sende det til Lunar, og sikre at Visa Debit på mobil slettes.\n20. Expense Management\nExpense management kun inkluderet for Grow kunder.\nHvis en virksomhedsejer vælger er nedgradere til Solo abonnement, vil teammedlemmer få fjernet deres kort og beføjelser uden varsel.\nMedarbejder/Teammember er berettiget til at have to kort:\n1 virtuelt kort - Oprettet som standard\n1 fysisk plastkort - Skal bestilles af teammember\nFysiske kort leveres til firmaets adresse.\nAlle dage med undtagelse af lørdage, søn- og helligdage, fredagen efter Kristi himmelfartsdag, grundlovsdag, juleaftensdag og 31. december.\nDanmark, Færøerne og Grønland.\nEn "Digital Wallet" er en personlig softwarebaseret løsning, som kan anvendes til online køb i en netbutik. I den digitale wallet kan du registrere dit Visa Debit med henblik på efterfølgende at kunne hente kortdata på en nem måde, for derefter at gennemføre en kortbetalingstransaktion. Transaktioner gennemføres i henhold til den aftale du har indgået med udbyderen af den digitale wallet.\nAnvendes af nogle forretninger og ATM’er i udlandet, således at du kan betale i danske kroner. Det er forretningen, der foretager valutaomregningen, og Lunar Bank har ingen indflydelse på den kurs, somanvendes til omregning.\nEn kode du modtager via sms til den tilmeldte mobiltelefon. Du skal bruge koden ved fremtidige køb i forretninger, der anvender Verified by Visa.\nDen samme personlige, hemmelige kode, der er knyttet til flere kort.\nAlle forretninger, hoteller, restauranter eller andre steder, som tager imod betaling med Visa Debit.\nOplysninger om en betaling, som gives på papir eller i elektronisk form.\nBetaling med kontaktløst kort kan ske uden fysisk kontakt med kortterminalen. Du betaler/anvender kortet ved at holde kortet i en afstand på 0-3 cm fra terminalens kontakløse symbol (se nedenfor). Det er en forudsætning, at butikken anvender kortterminaler med kontaktløs teknologi, jf. symbolet nedenfor.\nDu vil lejlighedsvis blive bedt om at anvende chip og PIN-kode.\nDu kan kun betale på denne måde med kort, der er forsynet med symbolet for den kontaktløse funktion. Hvis dit kort har kontaktløs funktion, vil det bære symbolet på forsiden af kortet. Du kan betale mindre beløb med den kontaktløse funktion uden brug af PIN-kode. Symbol:\nNemID er en digital signatur. Der skelnes teknisk mellem BankNemID og OCES NemID, men du kan anvende begge typer til at tilmelde dig Verified by Visa.\nNets A/S – det selskab, der administrerer Visa Debit-systemet for pengeinstitutterne.\nDen personlige kode, der er knyttet til kortet.\nDen til enhver tid gældende liste over gebyrer m.v. Du finder prislisten i Lunar appen, på www.lunar.app eller ved henvendelse til Lunar Bank.\nDen vekselkurs, der anvendes ved omregning af udenlandske betalinger til danske kroner.\nInviteret af virksomhedsejer. Har en "medlemsprofil", men bruger Lunar-tjenester på vegne af virksomhedsejeren.\nResten af verden, der ikke er defineret under "Danmark".\nDet pengeinstitut, hvor du har bestilt dit Visa Debit-kort (Lunar Bank A/S).\nVerified by Visa er en ekstra beskyttelse mod misbrug af kortdata ved handel på nettet.\nIndehaver af Lunar Business-konto\nDebetkort med saldokontrol, der kan anvendes som hæve- og betalingskort, og som kan anvendes i Danmark og i udlandet.\nVisa Debit Erhverv, firmahæftende:\nEt Visa Debit Erhverv, der anvendes til betaling af udgifter, som kortindehaveren afholder på vegne af sit ansættelsessted/firma. Firmaet hæfter som udgangspunkt for alle krav, der vedrører udstedelse og brug af kortet. Kortindehaver hæfter i visse situationer personligt og solidarisk for krav, der vedrører brug af kort, jf. punkt 21.\nVisa Debit på mobil:\nVirtuel version af et fysisk privat- eller firmakort, der kan lægges i en wallet, som er godkendt af Lunar Bank, på en mobilenhed fx smartphone eller tablet. Det virtuelle betalingskort på en mobilenhed kan herefter via en wallet bruges til kontaktløs betaling i fysisk handel.\nDen organisation, som fastlægger de internationale regler for Visa- systemet.\nWallet til brug i fysisk handel:\nEn personlig softwarebaseret løsning, der giver dig mulighed for at foretage betalinger med et Visa Debit på mobil i fysisk handel.


Boligindhold - Side 3 af 7 -\nFind den rette tandlæge til dig i Ørestads området\nEn tur til tandlægen er en fundamental ting, som vi alle bør få inkorporeret i vores liv. Men dette kan oftest være nemmere sagt end gjort. For mange kan en tur hos tandlægen virke unødvendig, som spild af tid og som en dyr aktivitet. For andre kan en tur hos tandlægen være decideret et mareridt og få sat gang i en proces af skræk og rædsel. Af disse grunde ender mange med at undlade turen til tandlægen, eller simpelthen bare udskyde det på ubestemt tid.\nDer er nok også mange som kan nikke genkendende til spørgsmålet: Der er ikke noget galt så hvorfor skal jeg tage af sted? Men der er et hav af grunde til at komme afsted til et tandlægetjek. Heldigvis kan du finde rette tandlæge i Ørestads området, som kan hjælpe dig med alle dine bekymringer til en overkommelig pris.\nDen bedste tandlæge i Fields\nPlus1 er den bedste tandlæge i Fields. Her får du den bedste tandbehandling og forplejning, så dine tænder holdes sunde og raske. Med god service og fokus på den gode oplevelse, vil din tur til tandlægen blive mere behagelig og tilfredsstillende. Hvis du har tendens til tandlægeskræk, så skal du blot gøre opmærksom på dette, og så vil din tandlæge sikre god tid og ekstra påpasselig behandling. Den lokale tandlæge Fields – Plus 1 tilbyder dig også fair og overkommelige priser på dine behandlinger. Dermed får du behandling af bedste kvalitet til den bedste pris. Det er super praktisk med en tandlæge i Fields, så du kan kombinere dit tandlægebesøg med ændre ærinder.\nUdover den gode service er du også garanteret professionelle tandlæger med en solid baggrund indenfor tandplejefeltet, samt det nyeste udstyr på markedet. Der er derfor ikke gået på kompromis med din oplevelse hos tandlægen, trods de gode priser. Dermed kan du roligt og selvsikkert vælge Plus1 som din tandlæge, da du er garanteret at være i gode og professionelle hænder.\nDerfor er det vigtigt at komme af sted\nDen vigtigste grund til at komme af sted til tandlægen er simpelthen, at der sagtens kan være behov for behandling, selvom du ikke kan mærke nogen forskel. Ikke alle problemer med tænderne behøver at indeholde smerte. Dermed kan du først få identificeret og behandlet eventuelle problemer med dine tænder, når du kommer af sted til tandlægen.\nEn anden grund er at bibeholde god tandhygiejne. Selvom du er flittig med tandbørsten og tandtråden, så er der bare områder i din mund og dine tænder, som kun en tandlæge kan komme ind og rense. Derfor er en tur til tandlægen en vigtig del af at bibeholde god tandhygiejne. Hvis du går til tandlægen regelmæssigt, så kan du også forebygge eventuelle tandproblemer senere, hvilket kan spare dig penge. Hellere tag problemerne i opløbet, end at vente til det kræver en behandling til store summer penge.\nSidst men ikke mindst vil din tandlæge hos Plus1 være en grund til at komme af sted. Fordi du ved, at du er i gode og kompetente hænder, samt at din eventuelle tandlægeskræk vil blive inkorporeret i din behandling, så er du sikret en god og positiv oplevelse hos din tandlæge i Fields.\nFlotte hjemmesko til herre\nEr du en herre, som mangler nogle dejlige og behagelige hjemmesko til de gode stunder i hjemmet? Eller du leder måske efter en gave til herren, som har det hele? Uanset hvad du står og har behov for, så det altid godt med nogle flotte hjemmesko til herre – og så er der ovenikøbet god mulighed for at finde det helt perfekte par, da det efterhånden er et meget stort marked.\nHvis du er interesseret i at se et bredt udvalg af hjemmesko til herrer, så kan du eksempelvis tage et kig på en online butik som Footstore. Ellers kan du se med herunder og læse mere om, hvorfor det er så godt med hjemmesko til herrer, og hvordan det er noget, som man kan have brug for i mange forskellige situationer.\nTil de hyggelige stunder i hjemmet\nHjemmesko til herrer er selvfølgelig noget, som man særligt vil bruge i hjemmet. Det er nogle sko, man tager på, når man er indenfor, og når man rigtig skal have den hyggelige følelse af at være derhjemme og være helt afslappet. Så kan det særligt være godt, hvis det er en tendens til, at gulvet måske er lidt koldt, og at man derfor gerne vil have noget ekstra til at varme fødderne.\nUdover at hjemmeskoene selvfølgelig er helt oplagte at bruge i hjemmet, så kan man naturligvis også have et ekstra par, som man tager med, når man skal hjem til andre folk. For selvom det måske meget forbindes med noget hjemligt, så kan man lige så godt også bruge dem, når man er hjemme hos andre folk – nok især hvis det er nogen, som man kender ret godt.\nDer er altså mange stunder, hvor man kan få brug for nogle dejlige, varme hjemmesko til herrer. Det er nok noget, som mange herrer bare vil købe til sig selv, hvis de går og mangler det, men det er faktisk også den perfekte gave, hvis man leder efter nogle gode ideer.\nDet er nemlig sådan, at rigtig mange mænd, især når de kommer op i alderen, ikke rigtig ønsker sig så mange ting, og her kan det derfor godt være lidt svært at finde på gode gaveideer. Så bliver det tit til en deodorant eller nogle strømper, men nu kan du altså prøve noget lidt andet, som stadig er meget brugbart – nemlig nogle smarte hjemmesko. Det er i hvert fald et rigtig godt bud på en gave til manden, der har alt – lækre hjemmesko kan man altid bruge flere af.\nHvis du godt kunne tænke dig at få fat i nogle flotte hjemmesko til herre, om det så er til dig selv eller som en gave, så skal du bare tage et hurtigt kig online. Her vil du nemlig kunne finde et rigtig fint udvalg af smarte hjemmesko, som både kan bruges af dig selv, hvis du trænger, men som også kan være den helt perfekte gave til manden, der virker til at have alt.


Sig hej til de 15 Lykketrolde i Borgen | SønderborgNYT\nSig hej til de 15 Lykketrolde i Borgen\n2. juli 2019 12:28 Erhverv\nNæste gang du besøger Borgen, vil du møde 15 Lykketrolde dekoreret af danske kunstnere og designere.\nDe fotogene trolde er på en vigtig mission, hvor de forener kunst med velgørenhed for at samle penge ind til Kræftens Bekæmpelses arbejde for børn og unge ramt af kræft, skriver Borgen i en pressemeddelelse.\nTroldene modtager alle med åbne arme i lokalet mellem Skoringen og Deichmann Sko fra i dag, tirsdag, til og med den 4. august, hvor de får smilene frem hos store og små.\nDa Borgen fik mulighed for at være med i GoodLuck Troll Charity Tour 2019, der er det officielle navn for kunst- og designprojektet med de udsmykkede Lykketrolde, var man ikke i tvivl.\n”Når dygtige kunstnere og designere arbejder gratis for at skabe små kunstværker, der indsamler penge til Kræftens Bekæmpelses arbejde for børn og unge med kræft, vil vi gerne bidrage ved at vise dem frem for alle i Sønderborg og omegn. Vores center er et populært familiested, så oplevelser for børn og voksne med et vigtigt budskab skal naturligvis have plads”, siger Flemming Enghave, Centermanager for Borgen Shopping, der også fortæller, at der blandt flere aktiviteter i centret kommer en sjov tegnekonkurrence for børn op til 12 år sammen med Lykketroldene.\nBorgen Shopping har betalt et beløb for udstillingen og det går også til kræftramte børn.\n”GoodLuck Troll Charity Tour, hvor kunst, design og velgørenhed forenes, er en sjov og anderledes måde at indsamle penge på”, fortæller ansvarlig for kampagnen ‘Kræft er ikke for børn’, Lise Atzen Bjerregaard, fra Kræftens Bekæmpelse.\nDet er designvirksomheden bySommer, der står bag Charity Touren på vegne af Dam Things Holding ApS.\n”Thomas Dam opfandt Gjøl-trolden, der er stamfader til Lykketroldene, i 1950erne for at vise sin datter, at trolde også kan være gode. Derfor ville han også have glædet sig over, at de udsmykkede Lykketrolde bidrager til en god sag”, fortæller Jesper Sommer fra bySommer.\nNår Lykketroldene har besøgt shoppingcentre i hele landet, der alle bidrager med penge til det gode formål, bliver de solgt på en auktion, hvor indtægten også går ubeskåret til Kræftens Bekæmpelse.\nBilleder: Lykketrolde i Borgen


Socio-emotionel uddannelse: grundlaget for vores børn - uddannelse - 2022\nVigtigste - uddannelse - Socio-emotionel uddannelse: grundlaget for vores børn\nSocio-emotionel uddannelse: grundlaget for vores børn\nden socio-følelsesmæssig uddannelse Det er afgørende at opbygge de fundamenter, der holder dannelsen af vores børn, da det ikke kun er vigtigt i dets akademiske facet, men også i det, der er designet til at udvikle værdier.\nDer er dog mange lærere, der føler, at de ikke har den nødvendige træning, ikke nok ressourcer. Derfor er der forskellige understøttelser fra institutioner, som f.eks eduCaixa, der giver dem et bestemt materiale til at uddanne sig i følelser.\nSocio-emotionel uddannelse: Løs konflikter i klasseværelset\nDet kan overraske os som mange lærere de er i klasseværelserne med problemer, ikke primært akademikere, men af adfærd hos deres elever. Og det er, at nogle ting går ud over, hvad de kan udtrække fra bøger. Børn har brug for at forstå, hvad de føler og lærer at udtrykke det, ved at kommunikere, hvad de virkelig vil sige og genkende andres følelser. Lytte til andre og respektere ordet af ordet udgør sammen med alle de ovennævnte fakulteterne for en socio-følelsesmæssig uddannelse.\nMen lærerne refererer til sig selv som selvlært i dette felt og forklarer deres behov for at have bestemt materiale til at arbejde i klasseværelserne, da der ikke er noget systematiseret. Arantxa Ribot, direktør hos EduCaixa, forklarer, at af denne grund programmer af Obra Social "La Caixa", "Følelser og følelser" og "Learning to Listen", tilgængelig på deres hjemmeside.\nRibot reflekterer over, hvordan socio-følelsesmæssig uddannelse er ansvarlig for opbygningen af stilladserne, der tjener som grundlag for læring. Af denne grund har EduCaixa brugt år med at fokusere på at designe undervisningsmaterialer for at gøre dem tilgængelige for lærere for at hjælpe dem med at arbejde i klasseværelset et sæt af væsentlige værdier for at indvie eleverne.\nSucces i studier og god styring af følelser\nen barn, der værdsætter sig selv, der forstår og kanaliserer deres følelser og hvem ved, hvordan man opfører sig hensigtsmæssigt med resten af klassekammeraterne, er en glad studerende med bedre akademisk præstation og flere chancer for at afslutte dine studier med succes. Så at investere i socio-følelsesmæssig uddannelse investerer i fremtiden. Og alligevel har de fleste af vores kandidater i undervisning ikke modtaget tilstrækkelig træning i denne henseende.\nDerfor forsøger de fra EduCaixa at kom derhen, hvor lærerne ikke når frem til det -for mangel på specifik træning og mangel på tilstrækkelige ressourcer til brug i klasseværelset -. Hvis de opnår udfordringen med følelsesmæssig uddannelse, vil de have avanceret en enorm måde i den fremtidige dannelse af disse børn.\nden vært af programmet har været så god for lærerfællesskabets side -Der er en venteliste for at deltage- at handlingsplanen for det tværfaglige team, der udgør dette projekt, går videre, og de arbejder på et bredere, mere komplet projekt med en særlig læseplan med al sin didaktiske programmering, klasseværelsesmaterialet og den nødvendige uddannelse for lærere . Helena García, lærer og sekretær for Monegros-Hoya Rural Association, arbejder med meget begrænsede økonomiske ressourcer i sine fire enhedsskoler og modtog dette initiativ så godt modtaget, at de har organiseret workshops med mødre til at arbejde på følelser.\n"Sikkerheden, kendskabet til sig selv, grænserne, den viden, der kan være ... alle disse er følelser, der tjener til matematik, for sprog og liv", forsikrer denne lærer. Og er det det Resultater uddraget fra sociologiske undersøgelser i USA vis at universitetsstuderende viser noget følelsesmæssige færdigheder udviklet, at de rapporterer mindre social angst og depression og større brug af aktive coping-strategier til at løse problemer.\nDet er en kendsgerning, at evnen til at være opmærksom på ens følelser klart oplever følelser og at kunne reparere negative stemninger påvirker elevernes mentale sundhed. Det er derfor, den psykologiske balance påvirker direkte den endelige akademiske præstation.\nFordelene ved prænatal stimulering\nDu er gravid, og du snakker med din baby. Du føler, at det allerede er med dig fra det øjeblik du opfatter det, og at du lever alt ved din side. Er du gal? Overhovedet ikke Faktisk tales flere og...\nLitteratur hos børn, hvordan man styrker det\nEn læring udelukker ikke en anden. Et eksempel er den proces, hvormed et barn internaliserer læseevner og dominerer skrivning på samme tid. To færdigheder, der kan konjugeres perfekt og er afgørende,...\nAt opdrage et barn er ikke ligefrem billigt. Den kropsagtige karakter af deres krop betyder, at de ikke tjener de samme produkter som deres forældre (som geler), noget som tilføjer deres egne behov,...\nTyper af straf, er de effektive i børns uddannelse?\nGendan en flad mave\nMotion under graviditet: babyer med et sundere hjerte\nMagnetisk resonansbilleddannelse af brystet til tidlig diagnose\nFare for sund sommermad\nJuice og smoothies versus hele frugter og grøntsager\nRodius var altid et minivan med mange kvaliteter, især i kapacitet og pris. Den nye generation styrker sine værdier, vinder i design og ...


I denne bog tager Robby Curdorf dig med på en meget overraskende, næsten chokerende rejse, hvor der vil blive vendt op og med på alt, hvad du hidtil har troet på. Men samtidig vil det åbne for anvendelsen af dine fantastiske magiske kræfter.\nRobby fortæller om 2 former for fysik, nemlig Isac Newtons fysik, som er bundet af tid og rum, samt kvantefysikken, der står udenfor tid og rum. De muligheder der har vist sig gennem kvantefysikken, er identiske med det, vi kalder magi.\nNår man først forstår kvantefysikkens enkle principper, vil man lettere kunne anvende denne magi til at få et bedre liv, hvor man bevidst tiltrækker de ting og omstændigheder, man gerne vil have ind i sit liv, og samtidig undgå at tiltrække uønskede ting.\nPå grund af sin indsigt i både den fysiske og metafys8iske verden er Robby Curdorf på vej til at blive landskendt som en humoristisk forfatter og foredragsholder.\nRobby Curdorf har mere end 45 års erfaring fra den ånds-videnskabelige verden - har medvirket i TV - samt i mere end 50 radioudsendelser om psykologiske og ånds-videnskabelige emner.\nRobby Curdorfs mange workshops, seminarier og foredrag omfatter en bred og varieret vifte at både spændende og kontroversielle emner.\nTitel Dine fantastiske magiske kræfter


God fight gav sejr i første hjemmekamp - Aalborg Håndbold\nGod fight gav sejr i første hjemmekamp\nEn god holdindsats sikrede sejren i sæsonens første hjemmekamp i 888ligaen. 33-29 lød sejrscifrene over Nordsjælland Håndbold efter pausestilling på 12-11 i Jutlander Bank Arena.\nDet startede ellers ikke godt ud, og efter ti minutters spil stod der 1-3 på tavlen. Vi fik dog kæmpet os ind i kampen, og på trods af fire brændte straffekast det sidste kvarter af første halvleg kunne vi gå til pause foran 12-11.\nI starten af anden halvleg byttede vi lidt mål med gæsterne fra Nordsjælland, men cirka halvvejs begyndte vi at trække fra og fik opbygget en 21-17 føring. Gæsterne havde dog ikke lagt sig og fik kæmpet sig tilbage til stillingen 23-23 med ti minutter igen, og Aron tog timeout.\nDet gav efterfølgende den fornødne ro, og efter fire mål af os på stribe ramte stemningen toppunktet hos et veloplagt hjemmepublikum i Jutlander Bank Arena. I de døende minutter kom sejren ikke rigtigt i fare, og efter god fight hele vejen rundt sikrede vi os sejren på 33-29.\nPatrick Wiesmach 8, Buster Juul 5, Sebastian Barthold 4, Andreas Holst 3, Martin Larsen 3, Janus Smarason 2, Simon Hald 2, Magnus Saugstrup 2, Arnor Atlason 2, Lovro Jotic 1, Mikael Aggefors 1.\nNicolai Pedersen 6, Dan Beck Hansen 5, Johan Meklenborg 5, Lasse Uth 4, Akutaaneq Kreutzmann 4, Jesper Dahl 4, Knud Ronau Larsen 1.\nNordsjælland Håndbold: 9 x 2 min.\nDagens tilskuertal i Jutlander Bank Arena 3.117.


Den uhørte musik – Berlin-nyt.dk\nDen uhørte musik\naf Kirsten Andersen på 23. oktober 2012 23. oktober 2012 i Klassisk koncert, Musik\nTirsdag aften er der altid koncert hos Unerhörte Musik i BKA Theater.\nI aften kl. 20.30 er det en trio bestående af blokfløjte, violin og cello. Trioen kalder sig XelmYa.\nDer loves en afvekslende koncert med musik af komponister fra Polen, Korea, Argenting, Brasilien og Tyskland. Det meste af den musik, der bliver spillet på koncerten er skrevet specielt til trioen. Jeg kan se på Unerhörte Musiks hjemmeside, at der spilles på blokfløjter i fleres størrelser: Alt bas og Sopranino.\nHar I ikke andet at bruge tiden på i aften, så tage en tur i BKA Theater og hør noget musik, I ikke lige er vant til at høre. Der går U-bahn dertil, stå af ved station Mehringdamm.\nGod fornøjelse med fløjterne!\nLæs selv mere på http://www.unerhoerte-musik.de/index.html\nForrige artikel Ny pladeforretning og Plattenladenwoche\nNæste artikel Koncert med bredt repertoire